ზალცკამერგუტი

ზალცკამერგუტი () — რეკრეაციული არეალი ავსტრიას. გინოზინდილი რე დახშტაინიშ გვალეფიშ გოხოლუას დვალირ ნოღა ზალცბურგიშე დო ფორუნს ავსტრიაშ ფედერაციაშ მუდგაზმარენ აკანს: ჟიმოლენი ავსტრია (80%), ზალცბურგი (7%) დო შტირია  (13%). რეგიონიშ თარი წყარმალუ რე დუნაიშ ართ-ართი ნადუ ტრაუნი.

მიარე ტობათ დო კონკათ ზალცკამერგუტი სპორტიშ დო მოსვანჯაშ მიარე სახეობაშ გოვითარაფაშ საშუალებას ირზენს, იჸუაფუ თენა წყარიშ სპორტი, წარწალი, ველოსპორტი, გოლფი თუ უბრალეთ რელაქსაცია.

1997 წანას, რეგიონიშ დიდი ნორთუ იუნესკოშ მოსოფელიშ მონძალაშ ობიექტეფიშ ერკებულშა გემშეღეს ჭარილუათ: „ადამიერიშ საქვარუა ზალცკამერგუტიშ გოსფურ ორთაშობურ ლანდშაფტის დიო ხოლო პრეისტორიულ ხანას იჭყაფუ, ნამუთ დიო ხოლო ჟირ ვითოშწანურაშე მეტი ხანიშ წოხოლე ჯიმუშ წარმებას გჷმიხანტუდუ. თე რესურსიქ ოსხირი ინურღუ რეგიონიშ გოპეულუას XX ოშწანურაშ შქა წანეფს, მუთ არძოშე უმოსო ოფუტე ჰალშტატიშ გოსოფურ არქიტექტურას რე ესახილი“.

 ქოძირით თაშნეშე
 მოსოფელიშ მონძალაშ ობიექტეფიშ ერკებული ევროპას

რესურსეფი ინტერნეტის
 Salzkammergut Tourism
 Tourism site about the region
 Romantikhotel "Im Weißen Rössl"

კატეგორია:ავსტრიაშ გეოგრაფია
კატეგორია:მოსოფელიშ მონძალაშ ობიექტეფი ავსტრიას